**Dej pe muchii de cuvinte**

*Ndaniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din văzduhul plin de nori

Picură cu flori de aer

Printr-o greblă de fiori

Ca să fim toți un tezaur

Ceru-ntreg e înorat

La Dej azi în fapt de seară

Norii-n capete se bat

Mai vânjoși pe sus să pară

Și cu fiece privire

Flori de aer ne surprind

Și ne trec printr-o uimire

Cu ruji de idei plutind

Iată lămpile departe

Strălucesc ca niște stele

Cu privirile curate

Aruncate printre ele

De veghe iată-I orașul

Dej pe muchii de cuvinte

Ce ne ține-n sine pasul

Și-n privirea lui cuminte

10-03-2018 Dej